— Зусім хутка вы як удзельнікі нацыянальнай зборнай прымеце ўдзел у 44-м чэмпіянаце WorldSkills, дзе будуць спаборнічаць 1200 канкурсантаў з 77 краін свету, — адзначыў віцэ-прэм’ер. — Гэта своеасаблівыя алімпійскія гульні рабочых рэсурсаў, якія праводзяцца з мэтай папулярызацыі і прэстыжу рабочых прафесій, уда-сканалення прафесійнага майстэрства. Удзел у такіх прэстыжных форумах — гэта магчымасць абмену вопытам, развіццё міжнароднага супрацоўніцтва з іншымі краінамі, незабыўныя сустрэчы і, безумоўна, вялікая адказнасць. Але я ўпэўнены, што Дзяржаўны сцяг — сімвал Рэспублікі Беларусь — будзе ў надзейных руках маладых прафесіяналаў і прыдасць вам сілы і волю да перамогі і да дасягнення высокіх вынікаў.